text: Fodbold: Uafgjort mellem Horsens og Vejle 
  30 maj 2015 kl. 16.15
  Fire mål i kampen mellem de gule fra AC Horsens og de røde fra Vejle Boldklub. Slutresultatet blev 2-2
  For tredje og sidste gang i denne sæson stod de to klubber fra 1. division overfor hinanden i et lokalbrag. Denne gang på Casa Arena i Horsens.
  Vejle Boldklub møder op med selvtilliden i orden efter tre sejre på stribe, mens AC Horsens nu kan se tilbage på otte kampe uden sejr.
  Vejle lagde sig i front efter 39. minut med en scoring af Paul Onuachu. 
  Men Horsens udlignede i 57. minut ved Kjartan Finnbogason og kom foran 20 minutter senere ved Martin Lund. Vejlenserne kunne dog trøste sig, da Paul Onuachu scorede sit andet mål. Uafgjort og begge hold ligger - stadig - midt i rækken.
  Tilskuere: 2.293.
  